Diari Oficial de la Generalitat Valenciana


Sumari del DOGV 7979, del 14-02-2017 (2017/1191)

DECRET 11/2017, de 27 de gener, del Consell, pel qual s'exclouen de la forest catalogada d'utilitat pública Sant Antoni de Llombai els terrenys que han perdut la condició de sòl forestal i es modifica el catàleg.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7979

Data del DOGV
:   14-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1191


Data del document
:   27-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 11/2017, de 27 de gener, del Consell, pel qual s'exclouen de la forest catalogada d'utilitat pública Sant Antoni de Llombai els terrenys que han perdut la condició de sòl forestal i es modifica el catàleg. [2017/1191]  
De conformitat amb el que estableixen els articles 16 i 18 de la Llei 43/2003, de 21 de novembre, de forests, i en els articles 31, 32, 33, i 34 del reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient per a la descatalogació parcial i exclusió del Catàleg de forests d'utilitat pública de la província de València, d'aquells terrenys que formant part de la forest catalogada d'utilitat pública núm. 38 denominada: Sant Antoni, situada en el terme municipal de Llombai i propietat de l'Ajuntament, han perdut la condició de sòl forestal, així com per a la revisió cartogràfica d'aquest, ja que ha quedat de manifest que la millor informació disponible actualment per a definir la realitat física i legal de la forest del MUP 38, subjecta a allò que es dertermine en una futura delimitació, és:  
  
- Actualització cartogràfica realitzada al febrer de 2013, d'acord amb la memòria descriptiva de rectificació del Catàleg del MUP 38: Sant Antoni, de 1884 i el pla d'aquest alçament de 1885, i a l'Ordre ministerial de 6 de setembre de 1968, per la qual s'aprova l'exclusió de 12,1163 ha de terrenys de la forest per a l'ampliació del nucli urbà.  
  
- Informe d'actualització cartogràfica del MUP 38, d'acord amb una anàlisi de la titularitat cadastral de 1948, amb els mapes topograficoparcel·laris de l'època, en els quals davant de les discrepàncies detectades quant a la realitat del terreny, i segons la documentació cadastral, i tenint en compte el que estableix l'expedient de la forest, s'han georeferenciat els topograficoparcel·laris de l'època, per a diferenciar la titularitat pública de la privada.  
Per tot d'això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural, amb la deliberació prèvia del Consell, en la reunió del dia 27 de gener de 2017,  
  
  
DECRETE  
  
Primer. Descatalogació  
Excloure-descatalogar 167.472 m² (94.987 m² públics i 72.485 m² privats) de la forest d'utilitat pública del Catàleg de forests de domini públic i utilitat pública de la província de València, número 38, denominada Sant Antoni, situada en el terme municipal de Llombai i propietat de l'Ajuntament.  
El perímetre de descatalogació correspon a les coordenades que s'indiquen en l'annex d'aquest decret.  
  
Segon. Modificació del Catàleg de forests de domini públic i utilitat pública  
Modificar la inscripció de la forest catalogada d'utilitat pública de la província de València número 38 denominada: Sant Antoni, del Catàleg de forests de domini públic i utilitat pública, de conformitat amb l'exclusió i l'actualització cartogràfica realitzada, segons es reflecteix en els plans i la resta de documentació que hi ha en l'expedient, el qual quedarà de la manera següent:  
  
Forest: Sant Antoni.  
Número del catàleg: 38.  
Terme municipal: Llombai.  
Província: València.  
Pertinença: Ajuntament de Llombai.  
Partit judicial: Carlet.  
Superfície pública: 623,1713 ha.  
Superfície privada: 249,4915 ha.  
Superfície total: 872,6628 ha.  
Límits:  
Nord: terme de Real.  
Est: propietats particulars.  
Sud: terme municipal de Catadau.  
Oest: propietats particulars.  
  
Dades registrals: inscrita en el Registre de la Propietat de Carlet, en el tom 796, llibre no figura, foli 131, finca 3019, inscripció 1a.  
  
Tercer. Costos de replantejament i entrega  
Els costos de replantejament i entrega derivats de la modificació del Catàleg seran a càrrec de l'Ajuntament de Llombai.  
  
Quart. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, els interessats podran interposar recurs contenciós administratiu en el termini de dos mesos comptadors a partir de l'endemà a la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableix l'article 10 i concordants de la Llei reguladora de la jurisdicció contenciosa administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
València, 27 de gener de 2017  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO